"Taylor Swift: The Eras Tour" doboară recordul Disney+, devenind numărul 1 în topul celor mai difuzate filme muzicale
"Taylor Swift: The Eras Tour (Taylor's Version)" a avut 4,6 milioane de vizualizări pe Disney+ în primele trei zile de la lansare – devenind astfel filmul muzical nr. 1 pe această platformă, potrivit companiei, scrie Variety, transmite News.ro.
Fanii au vizionat 16,2 milioane de ore din superproducţia filmului-concert de trei ore şi jumătate pe Disney+ în weekendul trecut. Disney+ defineşte o "vizualizare" ca fiind timpul total de streaming împărţit la durata filmului.
"The Eras Tour" a debutat pe Disney+ în întreaga lume joi, 14 martie, la ora 18:00 PT. Noua versiune extinsă a filmului include cinci cântece bonus: "Cardigan", din "Folklore", plus patru cântece acustice: "Death by a Thousand Cuts", "Maroon", "You Are in Love" şi "I Can See You".
Filmul a fost filmat la primele trei spectacole din L.A. din cadrul turneului Eras, în august anul trecut.
Alte filme muzicale şi programe speciale disponibile în prezent pe Disney+ includ: "Folklore: The Long Pond Studio Sessions", "Elton John: Farewell From Dodger Stadium", "Black Is King": A Film by Beyoncé" şi "The Beatles: Get Back".
Disney ar fi plătit peste 75 de milioane de dolari pentru drepturile de streaming la nivel mondial pentru filmul concertului "The Eras Tour", pe care compania lui Swift l-a produs.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank